Tamale, Ghana

**Tamale** birni ne mai saurin cigaba a Yammacin Afrika. Shine babban birnin arewacin kasar Ghana. Birnin cibiya ce ta kasuwanci a yankin. Waje ne mai kwanciyar hankali sannan kuma mai sauki wajen kasuwanci. Mutanen birnin mutane ne masu son zaman lafiya. Tamale shine birni na uku mafi girma a kasar Ghana. Yana da yawan jam'a kimanin 950,124 kamar yadda shafin yanar gizo mallakin birnin ya ruwaito. Shine birni mafi saurin cigaba a Yammacin Afrika. Birnin na a  north of Accra.

Mafi akasarin mazauna birnin Tamale Musulmai ne, akwai Masallatai da dama a Tamale, mafiya shahara sune, Masallacin Afa Ajura (masallacin Ambariyyah), da kuma masallatan kungiyar da'awa ta Ahmadiyya.

Tamale na a Arewacin Ghana ne, asalinta daga masarautar Dagbon ta fita. Sarkin shine sarkin al'umar Dagomba wato sarkin Yendi.

Sakamakon kasantuwar Tamale a tsakiya ne yasa birnin yazama matatara ta gudanarwar gwamnati da cibiyar kasuwanci da siyasa a arewacin Ghana.

Cigaban Tamale yazo ne cikin shekaru kadan da suka gabata
. 

## Gwamnati
 

Tsarin Gwamnatin Tamale na tafiya ne karkashin ofishin magajin gari wanda shugaban kasar Ghana ne keda ikon nada shi. Magajin garin T Tamale na yanzu shine Hon. Iddrisu Musah. Akwai majalisa mai dauke da wakilai yan majalisu masu gudanarwa. 

## Ilimi

Tamale nada muhimmancin gaske a fannin ilimi a kasar Ghana. Ya zuwa yanzu, akwai makarantu 742 a tsakiyar birnin. Wannan ya hada da makarantun Nazire guda 94, Firamare 304, kananan sakandare 112 da kuma manyan sakandare 14. Sauran sun hada da makarantu na koyo a aikace, sai kwalejin ilimi biyu, jami'ar fasaha da wasu jami'oi biyu masu zaman kansu.

### Makarantun Sakandire a tamale
* Tamale Senior High School
* Ghana Senior High School (Tamale)
* Northern School of Business
* Business Senior High School
* Tamale Girls Senior High School
* Viting Senior High School
* Kalpohin Senior High School
* Tamale Islamic Science Senior High School
* St Charles Senior High School
* Adventist Senior High School
* Presbyterian Senior High School
* Business College International
* Tamale Girls International School
* Ambariya Senior High School
* Dabokpa Technical and Vocational School
* T- Poly Senior High School
* Abubakar Al-sadiq Senior High School

## Sufuri

Tamale nada muhimmancin gaske a fannin sufuri a kasar Ghana. Akwai Filin jirgin saman Tamale..

Akwai motocin haya na tasi, da babura masu kafa uku wadanda ake kira da "Mahama-Cambuu". Su Mahama Cambuu sunane da aka lakabawa babura masu kafa uku ma'ana " Mahama zai yi". Mahama din shine tsohon shugaban kasar Ghana, H.E John Dramani Mahama. Suna da sauki ba kamar tasi ba, kuma zasu kaika dukan lungun da zaka. Akwai kuma babura masu kafa biyu wadanda akafi sani da yan acaba.

## Hotuna

Hotunan wasu sassa daga birnin Tamale.


Fayil:Mosque, Tamale (P1100273).jpg|Masallaci a Tamale
Fayil:Road, Tamale.jpg|Titi a Tamale
Fayil:Muslim Weding In Tamale, Ghana. 08.jpg|Musulmi sun gudanar da biki, Tamale Ghana
Fayil:Highway, Tamale.jpg|Babbar hanya a Tamale
Fayil:Stadium tamale2.jpg|Filin wasan kwallon kafa na Tamale
Fayil:Tamale.jpg|Babban masallacin Tamale
Fayil:Ahmadiyya Muslim Mosque.Tamale.jpg|Masallacin Ahmadiyya
Fayil:Agriculture Factory, Tamale.jpg|Masana'antar harkokin noma a Tamale
Fayil:Tamale Teaching Hospital 4.jpg|Asibitin koyarwa na Tamale 
Fayil:Flooding in Tamale, Northern Ghana.jpg|Ambaliyar Ruwa a Tamale, Ghana


## Manazarta